

Na osnovu člana 20a. Zakona o radu („Službene novine FBiH“, broj: 26/16, 89/18), člana 13. Jedinstvenog pravilnika o radu Univerziteta u Sarajevu, Odluke Vlade Kantona Sarajevo, broj: 02-04-27713-28/20 od 29.7.2020. godine, i saglasnosti Ministarstva za obrazovanje, nauku i mlade Kantona Sarajevo, akt broj: 0101-7247/20 od 14.7.2020. godine, Univerzitet u Sarajevu raspisuje

**JAVNI OGLAS**

**za prijem u radni odnos**

**Osnovni podaci o poslodavcu:**

Naziv: Univerzitet u Sarajevu

Sjedište: Obala Kulina bana 7, 71000 Sarajevo

Internet adresa poslodavca: www.unsa.ba

**Naziv radnog mjesta:**

1. **Stručni saradnik IKT - programer - 3 (tri) izvršioca na neodređeno vrijeme i 1 (jedan) izvršilac na određeno vrijeme, 1 (jedna) godina**

Opis poslova:

* stručno-operativni i administrativni poslovi iz djelokruga rada Univerzitetskog tele-informatičkog centra
* drugi poslovi po nalogu neposrednog rukovodioca i rektora Univerziteta

**Uslovi:** Pored općih uslova utvrđenih Zakonom o radu („Službene novine FBiH“, broj: 22/16, 89/18), kandidati trebaju ispunjavati slijedeće posebne uslove:

* VSS/180-240 ECTS, tehničke, prirodno-matematičke ili društvene nauke
* znanje engleskog ili drugog stranog jezika
* 1 (jedna) godina radnog iskustva

Mjesto obavljanja rada: Zmaja od Bosne 8, 71000 Sarajevo

Radno vrijeme: 8,00 – 16,00 sati, 40 sati sedmično

Osnovna plaća: 1354,50 KM

1. **Samostalni referent - informatičar - 1 (jedan) izvršilac na određeno vrijeme**

Opis poslova:

- operativni i administrativno-tehnički poslovi iz djelokruga rada Univerzitetskog tele-informatičkog centra

- drugi poslovi po nalogu neposrednog rukovodioca i rektora Univerziteta

Uslovi: Pored općih uslova utvrđenih Zakonom o radu („Službene novine FBiH“, broj: 22/16, 89/18), kandidati trebaju ispunjavati slijedeće posebne uslove:

- SSS/tehnički ili opći smjer

- Poznavanje rada na računaru

- Znanje engleskog ili drugog stranog jezika

- 1 (jedna) godina radnog iskustva

Mjesto obavljanja rada: Zmaja od Bosne 8, 71000 Sarajevo

Radno vrijeme: 8,00 – 16,00 sati, 40 sati sedmično

Osnovna plaća: 945,00 KM

**Obavezni dokumenti koje kandidati prilažu uz prijavu:**

1. Prijava sa kratkom biografijom, adresom (poželjno i e-mail adresom) i kontakt telefonom
2. Ovjerena kopija diplome sa dodatkom diplomi/uvjerenjem o položenim ispitima za radno mjesto pod rednim brojem 1.
3. Svjedočanstvo o završenom obrazovanju, ovjerena kopija, za radno mjesto pod rednim brojem 2.
4. Potvrda o radnom iskustvu
5. Izvod iz matične knjige rođenih, ovjerena kopija
6. Uvjerenje o državljanstvu, ovjerena kopija
7. Potvrda, uvjerenje ili drugi dokument o ispunjavanju uslova za ostvarivanje prava prioriteta u zapošljavanju (opcionalno)

**VAŽNE NAPOMENE:**

* O datumu, vremenu i mjestu obavljanja razgovora/pismenog ispita, kandidati će biti obaviješteni pismeno, usmeno ili elektronskim putem. O rezultatima konkursa svi prijavljeni kandidati biće pismeno obaviješteni
* Na prijavama obavezno naznačiti adresu i kontakt telefon (poželjno i e-mail adresu)
* Nepotpune (prijave bez adrese i kontakt telefona), neblagovremene i neuredne prijave (kopije tražene dokumentacije koje nisu ovjerene) neće se uzeti u razmatranje
* Ako kandidat ne pristupi razgovoru, smatraće se da je odustao od dalje konkursne procedure
* Kandidat koji bude izabran, dužan je dostaviti uvjerenje o zdravstvenoj sposobnosti i uvjerenje da se protiv istog ne vodi krivični postupak
* Prilikom zapošljavanja prednost imaju lica utvrđena članom 23. Zakona o dopunskim pravima boraca-branitelja BiH („Službene novine Kantona Sarajevo, broj: 45/12, 26/14), odnosno Uredbom o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, Gradu Sarajevo i općinama u Kantonu Sarajevo („Službene novine Kantona Sarajevo“ , broj: 37/20), koju dokazuju odgovarajućim dokumentima (potvrda, uvjerenje i sl.) koje prilažu prilikom prijave na Javni oglas, pozivajući se na poseban zakon po kojem imaju prednost

Prijave sa kraćom biografijom i potrebnom dokumentacijom sa naznakom „NE OTVARAJ – PRIJAVA NA JAVNI OGLAS“ treba dostaviti **do 9.10.2020. godine,** lično na Pisarnicu Univerziteta u Sarajevu, ili preporučenom poštom na adresu:

**UNIVERZITET U SARAJEVU**

**Obala Kulina bana 7/II**

**71000 SARAJEVO**

**www.unsa.ba.**

Kontakt telefon lica zaduženih za dodatna obavještenja: 033 565 114 i 033 668 454